Brexit: Boris Johnson engedett a botrányos törvénnyel kapcsolatban
A brit kormány és a konzervatív frakció "lázadói" miatt végül a parlament dönthet arról, hogy a kormány végrehajthatja-e a botrányos belső piaci törvényben foglaltakat az EU-val kötött szerződés megsértéséről.
Mint az ismeretes, a brit kormány a belső piaci törvény elfogadásával gyakorlatilag egyoldalúan felülbírálta volna az EU-val kötött kilépési szerződést. Az EU élesen bírálta a brit kormány lépését, és a kereskedelmi megállapodásról szóló tárgyalások veszélybe kerültek. A törvénytervezetet a kormányon és a Konzervatív Párton belülről is érték bírálatok.
A Reuters azt írja, hogy Boris Johnson szerdán végül megállapodott a pártja rebellis képviselőivel arról, hogy a parlamentnek kell majd a végső szót kimondania a botrányos jogszabályban foglaltak alkalmazhatóságáról.
Természetesen ez még nem jelenti azt, hogy a brit parlament végül el fogja fogadni a jogszabályt, ami azért is meglepő lenne, mert az utóbbi napokban közeledni látszanak az álláspontok a felek között, és nőtt a kereskedelmi megállapodás kialakításának esélye.
Címlapkép: Getty Images
kilépés, parlament, kereskedelmi megállapodás, brexit, brit kormány boris johnson,